Wicantênipun makatên: Samangke têtiyang ingkang sami wontên ing kamar, mêmisuhi kônca-kancanipun ingkang sami wontên ing margi, dene dipun kintên anyukani margi dhatêng panjênêngan lan kula sadaya. Ingkang wontên ing margi wicantên, bilih kula sadaya botên badhe sagêd oncat, yèn ta mêdala ing ngriku, cariyosipun tiyang ingkang wontên ing margi wau, kula sadaya têmtu taksih wontên ing salêbêting griya, lan andakwa dhatêng têtiyang ingkang wontên ing nginggil, botên wani nêmpuh dhatêng panjênêngan, lajêng ethok-ethok mêmisuhi dhatêng têtiyang ingkang sami wontên ing ngandhap. Kintên kula tuwan, dangu-dangu têtiyang wau sagêd ugi lajêng sami pôncakara piyambak.